അഞ്ചുമാസത്തിനിടെ കേരള ബാങ്ക് നല്കിയ കാര്ഷിക വായ്പ 2648 കോടി തിരുവനന്തപുരം: കോവിഡ് പ്രതിസന്ധിക്കിടയിലും നിക്ഷേപവും വായ്പയും വര്ദ്ധിപ്പിച്ച് കേരള ബാങ്ക്. ഏപ്രില് ഒന്നു മുതല് ഓഗസ്റ്റ് 31 വരെയുള്ള നാല് മാസത്തിനുള്ളില് 2648 കോടി രൂപയാണു കൃഷിക്ക് വായ്പയായി നല്കിയത്.മുന് വര്ഷത്തേക്കാള് 5658 കോടി രൂപയാണ് ആകെ നിക്ഷേപത്തിലെ വര്ധന. മന്ത്രി വി.എന്. വാസവന്റെ നേതൃത്വത്തില് നടത്തിയ പുരോഗതി റിപ്പോര്ട്ട് അവലോകനത്തിലാണ് ബാങ്കിന്റെ സാമ്ബത്തിക സ്ഥിതി വിലയിരുത്തിയത്.നിഷ്ക്രിയ ആസ്തിയില് 387.95 കോടിയുടെ കുറവുണ്ടായി. വായ്പകളുടെ 14.7 ശതമാനമാണ് നിഷ്ക്രിയ ആസ്തി. ഇക്കാലയളവില് 1,06,397 കോടിയുടെ ബിസിനസാണ് ബാങ്ക് നടത്തിയത്. ബാങ്കിന്റെ അറ്റാദായം 61.96 കോടി രൂപയായി ഉയര്ന്നു. ഈ വര്ഷം മാര്ച്ച് 31 വരെ 5295 കോടി രൂപ കാര്ഷിക വായ്പയായി നല്കിയിട്ടുണ്ട്. മുന് വര്ഷത്തേക്കാള് 507 കോടി രൂപ അധികമാണ്. നേരത്തെ ത്രിതല സംവിധാനം വഴി 7 ശതമാനം നിരക്കില് നല്കിയിരുന്ന കാര്ഷിക വായ്പ ഇപ്പോള് ആറ് ശതമാനത്തിനും താഴെ നിരക്കിലാണ് നല്കുന്നത്.കോവിഡ് സാഹചര്യത്തിലും പ്രാഥമിക കാര്ഷിക സഹകരണ സംഘങ്ങള്ക്ക് ലിക്വിഡിറ്റി ഫണ്ടായി 2000 കോടി രൂപ അനുവദിച്ചു. വിവിധ മേഖലകളിലുള്ള ജനവിഭാഗങ്ങള്ക്ക് പ്രത്യേക വായ്പാ പദ്ധതികളും ബാങ്ക് ആവിഷ്കരിച്ചു. ഭക്ഷ്യ സംസ്കരണ സൂക്ഷ്മ വ്യവസായ മേഖലയില് 60 ലക്ഷം രൂപ വരെ കുറഞ്ഞ പലിശ നിരക്കില് വായ്പ നല്കും. 35 ശതമാനമോ പത്ത് ലക്ഷം രൂപ വരെയോ സബ്സിഡിയും ലഭ്യമാക്കും. സേവിങ്സ് ബാങ്ക്, കറന്റ് അക്കൗണ്ടുകള് എന്നിവ ആകര്ഷിക്കാന് പുതിയ പദ്ധതികള് നടപ്പിലാക്കാനും അവലോകന യോഗത്തില് തീരുമാനിച്ചു.